Diari Oficial de la Generalitat Valenciana


Sumari del DOGV 280, del 22-08-1985 (1985/804841)

ORDRE de 6 d'agost de 1985, de la Conselleria d'Economia i Hisenda, per la qual s'acorda l'adquisició per la Generalitat Valenciana de l'immoble situat a València, carrer Banys de l'Almirall, núm. 3 i 5.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   280

Data del DOGV
:   22-08-1985

Secció del DOGV
:   ALTRES DISPOSICIONS

Número del document
:   1985/804841


Data del document
:   06-08-1985

Organisme emissor
:   Conselleria d'Economia i Hisenda

Tipus de document
:   Ordre

Ordre de 6 d'agost de la Conselleria d'Economía i Hisenda, per la qual s'acorda l'adquisició per la Generalitat Valenciana, de l'inmoble situat a València, carrer Banys d l'Almirant, núm 3 i 5.  
D'acord amb la política d'adquisicions d'edificis per la Generalitat Valenciana, conseqüència de la necessitat que la Institució esmentada té de locals on ubicar les distintes dependències administratives i de les òbvies raons econòmiques que també mouen aquesta política, cal adquirir l'immoble situat al carrer Banys de l'Almirall, núm. 3 i 5 de la ciutat de València.  
En atenció d'aquests motius, segons que disposa l'article 9.1 del Decret 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei de Patrimoni de l'Estat i 106 del seu Reglament, i amb la valoració tècnica oportuna prèvia i informes del Servei de Patrimoni i de la Intervenció General,  
ORDENE:  
Article 1.r  
S'acorda l'adquisició, mitjançant contractació directa, a títol onerós i en virtut de compra-venda, de l'immoble següent: "Edifici titulat Els Banys de l'Almirall, situat a València, carrer dels Banys de l'Almirall, la mediació superficial del qual és de tres-cents setanta metres quadrats; té planta baixa, amb vàries dependències, un desllunat i un terrat, que constitueixen els banys esmentats, i en el pati o portal que els dóna entrada, una escaleta amb entresol, dos pisos i un terrat, assenyalat amb el número trenta-u, després u, i ara tres i cinc, de l'illa de coses noranta-vuit; té, a més a més, una altra escaleta demarcada amb el número tres amb un entresol; i confronta, per la dreta, cosa de Joan Sas; esquerra, amb la de la Sra. Marquesa vídua de la Torrecilla; i darrere, les del Sr. Gaspar Dotres i altres".  
L'habitatge és propietat actualment de la Sra. Consol López i Rodríguez i dels germans, inscrita en el Registre de la Propietat de València TRES, al volum 138, llibre 9 del mar, foli 176 finca 413, inscripció 6.  
Article 2.n  
L'habitatge és lliure de càrregues i al corrent dels pagaments corresponents a contribucions i impostos.  
La compra, que necessàriament es formalitzarà en escriptura pública, s'efectuarà per un preu de dèsset milions de pessetes (79.495.846 de ptes.).  
Article 3.,  
El Servei de Patrimoni de la Conselleria d'Economia i Hisenda realitzarà els tràmits necessaris per donar efectivitat al que disposa aquesta Ordre.  
València, 6 d'agost de 1985.  
El Conseller d'Economia i Hisenda,  
ANTONI BIRLANGA I CASANOVA